	FOIRM 30

	Aistriú maoine ruílse ag úinéir cláraithe ag bunú cearta ina fhabhar féin nó ina fabhar féin agus i bhfabhar daoine eile (Rialacha 52 agus 67)

	CLÁRLANN NA TALÚN

	Contae                          Fóilió

	Aistriú dar dáta an           lá de               20   .

	Déanann A.B., an t-úinéir cláraithe, i gcomaoin                , an mhaoin go léir a thuairiscítear i bhfóilió      den chlár do Chontae                a aistriú leis seo chuig C.D.,

	(má tá níos mó ná aistrí amháin ann, luaigh cibé acu an nglactar leis an maoin mar nascthionóntaí nó mar thionóntaí i gcoiteannas agus más rud é go nglacfar leis an maoin mar thionóntaí i gcoiteannas, luaigh na scaireanna a thógfaidh gach aistrí)

	faoi réir na gceart seo a leanas sa mhaoin sin agus thairsti-

	1. Ceart A.B. (agus E.F., a chéile/a céile), ar feadh a shaoil/a saoil (ar feadh a saoil faoi seach), chun (tabhair sonraí na coda den mhaoin a bhfuil teideal eisiach chuici le bheith ag na páirtithe ar feadh a saoil, e.g. úsáid eisiach páirce. Ach maidir le ceart eisiach cónaithe i seomra nó seomraí, féach Nóta (1) agus fág ar lár má tá an ceart ginearálta cónaithe i gclásal 2 á thabhairt) a úsáid agus a áitiú go heisiach, agus aontaíonn C.D. leis seo, go ndéanfar an toirmeasc seo a leanas a iontráil: Ní dhéanfar aon chlárú faoi aon diúscairt ar luach ó úinéir cláraithe na maoine (murab ann ach cuid den mhaoin, leag amach an chuid iomchuí) le linn shaol A.B. (agus E.F) gan a thoiliú nó a toiliú (nó a dtoiliú) (nó gan toiliú an mharthanóra díobh).

	2. Ceart A.B. (agus E.F., a chéile/a céile), ar feadh a shaoil/a saoil (ar feadh a saoil faoi seach) chun cónaí sa teach cónaithe ar an maoin agus chun a gcothaithe agus a gcothabháilte ar an talamh agus as mar a leanas (tabhair sonraí na cothabhála a comhaontaíodh (más ann) agus sonraí aon íocaíochtaí in ionad na cothabhála, más ann, i gcás easaontais). (Féach Nóta (1) agus fág ar lár má chuirtear clásal 1 isteach.)

	3. Cumhacht do A.B., nó dá ionadaí/dá hionadaí pearsanta, an mhaoin a chur faoi mhuirear i leith cibé suim nó suimeanna, nach mó ná €           san iomlán, a bheidh le híoc aige/aici agus a íocfaidh sé/sí laistigh de shé bliana óna dháta seo chun aon fhiacha a ghlanadh a bheidh dlite de A.B., ar an dáta sin (féach Nóta (3)).

	4. Muirear i leith €          , is iníoctha le                (tabhair sonraí an mhuirir agus a théarmaí, mar a comhaontaíodh, ar mhaithe le haon duine den teaghlach).

	Aontaíonn C.D. leis seo, go gclárófaí na cearta a shonraítear thuas mar ualaí ar an maoin (féach Riail 96).

	Is é an seoladh atá ag C.D. sa Stát chun fógraí a sheirbheáil air/uirthi agus is é a thuairisc/a tuairisc:-

	(tabhair an seoladh agus an tuairisc)

	Sínithe (nó, Sínithe, séalaithe) agus seachadta

	ag A.B.

	i láthair:-

	Sínithe (nó, Sínithe, séalaithe) agus seachadta

	ag C.D.

	i láthair:-

	Nóta (1) — Clárófar mar ualach ceart ginearálta nó ceart eisiach cónaithe ar mhaoin (féach Alt 81 den Acht). I gcásanna thairis sin, is iontaobhas an ceart eisiach chun maoin shonraithe a úsáid agus a shealbhú, agus ní féidir é a chlárú mar ualach (féach Alt 92 den Acht). Is le toirmeasc a chosnaítear é (féach Riail 64).

	Nóta (2) — Ní cóir muirear ginearálta a bhunú i leith fiacha a íoc. Más mian sin, féadfar cúnant pearsanta a chur isteach a dhéanfaidh an t-aistrí leis an aistreoir i dtaobh íoc na bhfiacha.

	Nóta (3) — Más aistriú de bhun díola é agus go bhfuil lian á éileamh ag an aistreoir i leith airgead ceannaigh nár íocadh, ní foláir dó/di, d’fhonn an lian a chosaint, iarratas a dhéanamh an lian a chlárú mar ualach (féach Riail 117). Más rud é gur íocadh an t-airgead ceannaigh, is féidir an gnáthchlásal admhála a chur isteach san aistriú.

	Nóta (4) — Is cóir an deimhniú stampa iomchuí arna eisiúint ag na Coimisinéirí Ioncaim a chur i gceangal leis an ngníomhas nó má tá díolúine ó dhleacht stampa á héileamh, is cóir fianaise i dtaobh na díolúine sin a thaisceadh de bhun Alt 104 den Acht um Chlárú Teidil, 1964, arna ionadú le hAlt 64 den Acht um Chlárú Gníomhas agus Teidil, 2006.

	Nóta (5) — Maidir le forghníomhú an aistrithe agus le fianú an fhorghníomhaithe (féach Rialacha 54 agus 55).

	Nóta (6) — Más mian sin, is féidir na cúnaint le haghaidh teidil atá intuigthe nuair a aistríonn an t-aistreoir an mhaoin “mar úinéir tairbhiúil” nó “mar shocraitheoir” nó “mar mhorgáistí” a chorprú san aistriú trí na focail sin a chur isteach ann i ndiaidh ainm an aistreora (féach Alt 80 den Acht um Athchóiriú an Dlí Talún agus Tíolactha, 2009).

	Nóta (7) — Má tá níos mó ná aistreoir/aistrí amháin ann, is cóir an fhoirm a leasú dá réir sin.



